ΠΕΡΙΕΧΟΜΕΝΑ
ΑΠΟΦΑΣΕΙΣ
Διαπιστωτική πράξη αυτοδίκαιης λύσης της διαδημοτικής κοινωφελούς επιχείρησης με την επω-
νυμία «Διαδημοτική Κοινωφελής Επιχείρηση Δήμων Κεφαλονιάς (ΔΙΑΚΕΔΗΚΕ)».
Διαπιστωτική πράξη αυτοδίκαιης λύσης της δημοτικής κοινωφελούς επιχείρησης με την επω-
νυμία «Κοινωφελής Επιχείρηση Παξών (Κ.Ε.ΠΑ.)»
του Δήμου Παξών.
Τροποποίηση της υπ’ αρ. 177/11/17.03.2022 απόφασης του ΔΣ του Ν.Π.Δ.Δ. Ελληνικό Κτηματολό-
γιο «Ρύθμιση θεμάτων για την ηλεκτρονική υποβολή αιτήσεων για την καταχώριση εγγραπτέων
πράξεων και την έκδοση πιστοποιητικών στα
Κτηματολογικά Γραφεία και στα Υποκαταστήματα
του Ν.Π.Δ.Δ. Ελληνικό Κτηματολόγιο» (Β’ 1550).
ΑΠΟΦΑΣΕΙΣ
Αριθμ. 2319
(1)
Διαπιστωτική πράξη αυτοδίκαιης λύσης της διαδημοτικής κοινωφελούς επιχείρησης με την επω-
νυμία «Διαδημοτική Κοινωφελής Επιχείρηση Δήμων Κεφαλονιάς (ΔΙΑΚΕΔΗΚΕ)».
Ο ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΠΕΛΟΠΟΝΝΗΣΟΥ, ΔΥΤΙΚΗΣ
ΕΛΛΑΔΑΣ ΚΑΙ ΙΟΝΙΟΥ
Έχοντας υπόψη:
1. Τα άρθρα 6, 6Α, 6Β και 280Ι του ν. 3852/2010 «Νέα
Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα "Καλλικράτης"» (Α’ 87).
2. Τα άρθρα 254 έως 264 του Κώδικα Δήμων και Κοινοτήτων (ν. 3463/2006, Α’ 114).
3. Τις παρ. 1, 3α και 7 του άρθρου 29 του ν. 5056/2023
«Αναμόρφωση του συστήματος διακυβέρνησης Οργανισμών Τοπικής Αυτοδιοίκησης α’ και β’ βαθμού, κατάρ-
γηση νομικών προσώπων δημοσίου δικαίου δήμων,
παρακολούθηση επιδόσεων τοπικής αυτοδιοίκησης
οικονομική και διοικητική διαχείριση οργανισμών τοπικής αυτοδιοίκησης, ευζωία των ζώων συντροφιάς,
κατασκευή και αναβάθμιση λειτουργούντων χερσαίων
συνοριακών σταθμών και λοιπές διατάξεις του Υπουργείου Εσωτερικών» (Α’ 163).
4. Το άρθρο 90 του Κώδικα νομοθεσίας για την Κυβέρνηση και τα κυβερνητικά όργανα (π.δ. 63/2005,
Α’ 98) σε συνδυασμό με την περ. 22 του άρθρου 119
του ν. 4622/2019 (Α’ 133).
5. Την υποπερ. δδ) της περ.α της υποπαρ. 4 της παρ. Α
του άρθρου 8 του π.δ. 139/2010 «Οργανισμός της Αποκεντρωμένης Διοίκησης Πελοποννήσου, Δυτικής Ελλάδας
και Ιονίου» (Α’ 232).
6. Την 86782/19.12.2022 υπουργική απόφαση «Διορισμός του Δημητρίου Κατσαρού του Χαραλάμπους στη
θέση του μετακλητού Γραμματέα της Αποκεντρωμένης
Διοίκησης Πελοποννήσου, Δυτικής Ελλάδας και Ιονίου»
(ΥΟΔΔ 1183).
7. Την υπ’ αρ. 1160 (υπ’αρ. 86921/11-10-2023 - Α.Δ.Α.:
9ΗΓΝ46ΜΤΛ6-ΛΒ9) εγκύκλιο του Υπουργείου Εσωτερικών αναφορικά με την κατάργηση των νομικών προσώ-
πων των Ο.Τ.Α. α’ βαθμού.
8. Την υπ’ αρ. 1172 (υπ’ αρ. 87909/12-10-2023 - Α.Δ.Α.:
6Β2Β46ΜΤΛ6-3ΓΙ) εγκύκλιο του Υπουργείου Εσωτερικών αναφορικά με την εφαρμογή των διατάξεων του
ν. 5056/2023.
9. Την υπ’ αρ. 1237 (υπ’ αρ. 94548/06-11-2023 - Α.Δ.Α.:
9Ξ9Ζ46ΜΤΛ6-ΑΞΔ) εγκύκλιο του Υπουργείου Εσωτερικών αναφορικά με τη γνωστοποίηση διατάξεων του
ν. 5056/2023 (Α’ 163) για την αναμόρφωση του συστήματος διακυβέρνησης των δήμων και την κατάργηση
των δημοτικών Ν.Π.Δ.Δ.
10. Την υπ’ αρ. 1271(υπ’ αρ.102775/28-11-2023 - Α.Δ.Α.:
60ΗΩ46ΜΤΛ6-ΩΘΤ) εγκύκλιο του Υπουργείου Εσωτερικών αναφορικά με την κατάργηση νομικών προσώπων
των ΟΤΑ α’ βαθμού και μεταφορά οργανικών μονάδων
και θέσεων προσωπικού στους δήμους.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
10 Ιανουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 144
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 144/10.01.2024
11. Την υπ’ αρ. 1303 (υπ’ αρ. 107414/13-12-2023 Α.Δ.Α.: 6ΖΠ146ΜΤΛ6-4ΚΡ) εγκύκλιο του Υπουργείου
Εσωτερικών με διευκρινίσεις ως προς την έκδοση των διαπιστωτικών πράξεων κατάργησης/λύσης των Ν.Π.Δ.Δ.
και κοινωφελών επιχειρήσεων των δήμων.
12. Την υπ’ αρ. 804/04.01.2023 (Β’ 44  - Διόρθωση σφάλματος Β’ 104 ) απόφαση του Γραμματέα της Αποκεντρω-
μένης Διοίκησης Πελοποννήσου, Δυτικής Ελλάδας και
Ιονίου περί μεταβίβασης δικαιώματος υπογραφής «Με
εντολή Γραμματέα» στον Προϊστάμενο Γενικής Διεύθυνσης Εσωτερικής Λειτουργίας και στους Προϊσταμένους
των υπηρεσιών της Γενικής Διεύθυνσης Εσωτερικής
Λειτουργίας της Αποκεντρωμένης Διοίκησης Πελοποννήσου, Δυτικής Ελλάδας και Ιονίου, όπως τροποποιή-
θηκε- συμπληρώθηκε με την υπ’αρ. 13951/22-02- 2023
(Β’  1178) όμοια απόφαση.
13. Την υπ’αρ. 131/10.05.2011 (Β’ 1211) απόφαση του
Δημοτικού Συμβουλίου Κεφαλλονιάς περί σύστασης της
κοινωφελούς επιχείρησης Δήμου Κεφαλλονιάς, όπως
έχει τροποποιηθεί και ισχύει με την 66302/27.04.2020
(Β’ 1882) απόφαση του Συντονιστή της Αποκεντρωμένης
Διοίκησης Πελοποννήσου, Δυτικής Ελλάδας και Ιονίου
περί μετατροπής της σε διαδημοτική κοινωφελή επιχείρηση.
14. Το γεγονός ότι από την παρούσα απόφαση δεν
προκαλείται δαπάνη, αποφασίζουμε:
Διαπιστώνουμε την αυτοδίκαιη λύση της διαδημοτικής κοινωφελούς επιχείρησης με την επωνυμία «Δια-
δημοτική Κοινωφελής Επιχείρηση Δήμων Κεφαλονιάς
(ΔΙΑΚΕΔΗΚΕ)».
Από τη δημοσίευση της παρούσας διαπιστωτικής πράξης η κυριότητα και κάθε άλλο εμπράγματο δικαίωμα επί
των ακινήτων και δικτύων της επιχείρησης μεταβιβάζονται αυτοδικαίως στον δήμο, εντός των διοικητικών ορί-
ων του οποίου βρίσκονται. Τα κινητά και ο κάθε είδους
εξοπλισμός που εξυπηρετεί ή συνδέεται λειτουργικά
με τα ακίνητα που μεταβιβάζονται, μεταφέρονται κατά
προτεραιότητα στον κύριο του ακινήτου ή των δικτύων.
Ρυθμίσεις οφειλών συνεχίζουν να εξυπηρετούνται από
το δήμο που αποτελούσε την έδρα της επιχείρησης. Οι
εκκρεμείς δίκες συνεχίζονται αυτοδικαίως από τον διάδοχο δήμο ή κατά του διαδόχου δήμου επί του αντι-
κειμένου της δίκης, χωρίς καμιά ειδικότερη διατύπωση
από μέρους του για τη συνέχιση και χωρίς να επέρχεται
βίαιη διακοπή της δίκης.
Σε κάθε περίπτωση, ειδικότερα θέματα νομικής, τεχνικής ή οικονομικής φύσης που θα ανακύψουν από
την παρούσα απόφαση, θα επιλυθούν σύμφωνα με τις
προβλέψεις της παρ. 7 του άρθρου 29 του ν. 5056/2023.
Η  απόφαση αυτή να δημοσιευθεί στην Εφημερίδα
της Κυβερνήσεως.
Κέρκυρα, 9 Ιανουαρίου 2024
Με εντολή Γραμματέα
Αποκεντρωμένης Διοίκησης
Ο Γενικός Διευθυντής
Εσωτερικής Λειτουργίας
ΝΙΚΟΛΑΟΣ ΠΑΠΑΘΕΟΔΩΡΟΥ
Αριθμ. 2374
(2)
Διαπιστωτική πράξη αυτοδίκαιης λύσης της δημοτικής κοινωφελούς επιχείρησης με την επω-
νυμία «Κοινωφελής Επιχείρηση Παξών (Κ.Ε.ΠΑ.)»
του Δήμου Παξών.
Ο ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΠΕΛΟΠΟΝΝΗΣΟΥ, ΔΥΤΙΚΗΣ
ΕΛΛΑΔΑΣ ΚΑΙ ΙΟΝΙΟΥ
Έχοντας υπόψη:
1. Τα άρθρα 6, 6Α, 6Β και 280Ι του ν. 3852/2010 «Νέα
Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα "Καλλικράτης"» (Α’ 87).
2. Τα άρθρα 254 έως 264 του Κώδικα Δήμων και Κοινοτήτων (ν. 3463/2006, Α’ 114).
3. Τις παρ. 1 και 3α του άρθρου 29 του ν. 5056/2023
«Αναμόρφωση του συστήματος διακυβέρνησης Οργανισμών Τοπικής Αυτοδιοίκησης α’ και β’ βαθμού, κατάργηση
νομικών προσώπων δημοσίου δικαίου δήμων, παρακολούθηση επιδόσεων τοπικής αυτοδιοίκησης οικονομική
και διοικητική διαχείριση οργανισμών τοπικής αυτοδιοίκησης, ευζωία των ζώων συντροφιάς, κατασκευή και ανα-
βάθμιση λειτουργούντων χερσαίων συνοριακών σταθμών
και λοιπές διατάξεις του Υπουργείου Εσωτερικών» (Α’ 163).
4. Το άρθρο 90 του Κώδικα νομοθεσίας για την Κυβέρνηση και τα κυβερνητικά όργανα (π.δ. 63/2005,
Α’ 98) σε συνδυασμό με την περ. 22 του άρθρου 119
του ν. 4622/2019 (Α’ 133).
5. Την υποπερ. δδ) της περ.α της υποπαρ. 4 της παρ. Α
του άρθρου 8 του π.δ. 139/2010 «Οργανισμός της Αποκεντρωμένης Διοίκησης Πελοποννήσου, Δυτικής Ελλάδας
και Ιονίου» (Α’ 232).
6. Την υπ’ αρ. 86782/19.12.2022 υπουργική απόφαση
«Διορισμός του Δημητρίου Κατσαρού του Χαραλάμπους
στη θέση του μετακλητού Γραμματέα της Αποκεντρωμένης Διοίκησης Πελοποννήσου, Δυτικής Ελλάδας και
Ιονίου» (ΥΟΔΔ 1183).
7. Την υπ’ αρ. 1160 (υπ’ αρ. 86921/11-10-2023 - Α.Δ.Α.:
9ΗΓΝ46ΜΤΛ6-ΛΒ9) εγκύκλιο του Υπουργείου Εσωτερικών αναφορικά με την κατάργηση των νομικών προσώ-
πων των Ο.Τ.Α. α’ βαθμού.
8. Την υπ’ αρ. 1172 (υπ’ αρ. 87909/12-10-2023 - Α.Δ.Α.:
6Β2Β46ΜΤΛ6-3ΓΙ) εγκύκλιο του Υπουργείου Εσωτερικών αναφορικά με την εφαρμογή των διατάξεων του
ν.5056/2023.
9. Την υπ’ αρ. 1237 (υπ’ αρ. 94548/06-11-2023 - Α.Δ.Α.:
9Ξ9Ζ46ΜΤΛ6-ΑΞΔ) εγκύκλιο του Υπουργείου Εσωτερικών αναφορικά με τη γνωστοποίηση διατάξεων του
ν. 5056/2023 (Α’ 163) για την αναμόρφωση του συστήματος διακυβέρνησης των δήμων και την κατάργηση
των δημοτικών Ν.Π.Δ.Δ.
10. Την υπ’ αρ. 1271 (υπ’ αρ. 102775/28-11-2023 Α.Δ.Α.: 60ΗΩ46ΜΤΛ6-ΩΘΤ) εγκύκλιο του Υπουργείου
Εσωτερικών αναφορικά με την κατάργηση νομικών
προσώπων των ΟΤΑ α’ βαθμού και μεταφορά οργανικών μονάδων και θέσεων προσωπικού στους δήμους.
11. Την υπ’ αρ. 1303 (υπ’ αρ. 107414/13-12-2023 Α.Δ.Α.: 6ΖΠ146ΜΤΛ6-4ΚΡ) εγκύκλιο του Υπουργείου
Εσωτερικών με διευκρινίσεις ως προς την έκδοση των διΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 144/10.01.2024
απιστωτικών πράξεων κατάργησης/λύσης των Ν.Π.Δ.Δ.
και κοινωφελών επιχειρήσεων των δήμων.
12. Την υπ’ αρ. 804/04.01.2023 (Β’ 44  - Διόρθωση σφάλματος Β’ 104) απόφαση του Γραμματέα της Αποκεντρωμέ-
νης Διοίκησης Πελοποννήσου, Δυτικής Ελλάδας και Ιονίου
περί μεταβίβασης δικαιώματος υπογραφής «Με εντολή
Γραμματέα» στον Προϊστάμενο Γενικής Διεύθυνσης Εσωτερικής Λειτουργίας και στους Προϊσταμένους των υπη-
ρεσιών της Γενικής Διεύθυνσης Εσωτερικής Λειτουργίας
της Αποκεντρωμένης Διοίκησης Πελοποννήσου, Δυτικής
Ελλάδας και Ιονίου, όπως τροποποιήθηκε- συμπληρώθηκε
με την 13951/22-02- 2023(Β’ 1178) όμοια απόφαση.
13. Την υπ’ αρ. 2198/13-06-2001 (Β’ 848) απόφαση Γενικού Γραμματέα της πρώην κρατικής Περιφέρειας Ιονί-
ων Νήσων περί σύστασης της Δημοτικής Αναπτυξιακής
Επιχείρησης Δήμου Παξών όπως τροποποιήθηκε με την
υπ’ αρ. 280/29-01-2003 (Β’ 178) όμοια απόφαση και όπως
μετατράπηκε σε κοινωφελή με την 15976/10-09-2008
(Β’ 2030) όμοια επίσης απόφαση.
14. Το γεγονός ότι από την παρούσα απόφαση δεν
προκαλείται δαπάνη, αποφασίζουμε:
Διαπιστώνουμε την αυτοδίκαιη λύση της δημοτικής
κοινωφελούς επιχείρησης του Δήμου Παξών «Κοινωφελής Επιχείρηση Παξών (Κ.Ε.ΠΑ)».
Από τη δημοσίευση της παρούσας διαπιστωτικής
πράξης τα κινητά και ακίνητα περιουσιακά στοιχεία περιέρχονται αυτοδικαίως στον Δήμο Παξών που τη συ-
νέστησε, ο οποίος υπεισέρχεται ως καθολικός διάδοχος
σε όλα τα εμπράγματα και ενοχικά δικαιώματα και τις
υποχρεώσεις αυτής. Οι εκκρεμείς δίκες συνεχίζονται αυτοδικαίως από τον δήμο ή κατά του δήμου χωρίς καμιά
ειδικότερη διατύπωση από μέρους του για τη συνέχιση
και χωρίς να επέρχεται βίαιη διακοπή της δίκης.
Η  απόφαση αυτή να δημοσιευθεί στην Εφημερίδα
της Κυβερνήσεως.
Κέρκυρα, 9 Ιανουαρίου 2024
Με εντολή Γραμματέα
Αποκεντρωμένης Διοίκησης
Ο Γενικός Διευθυντής
Εσωτερικής Λειτουργίας
ΝΙΚΟΛΑΟΣ ΠΑΠΑΘΕΟΔΩΡΟΥ
Ι
Αριθμ. απόφ. ΔΣ 265/4
(3)
Τροποποίηση της υπ’ αρ. 177/11/17.03.2022 απόφασης του ΔΣ του Ν.Π.Δ.Δ. Ελληνικό Κτηματολό-
γιο «Ρύθμιση θεμάτων για την ηλεκτρονική υποβολή αιτήσεων για την καταχώριση εγγραπτέων
πράξεων και την έκδοση πιστοποιητικών στα Κτηματολογικά Γραφεία και στα Υποκαταστήματα του
Ν.Π.Δ.Δ. Ελληνικό Κτηματολόγιο» (Β’ 1550).
ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ Ν.Π.Δ.Δ.
ΕΛΛΗΝΙΚΟ ΚΤΗΜΑΤΟΛΟΓΙΟ
Έχοντας υπόψη:
1. Τις διατάξεις του ν. 2664/1998 «Εθνικό Κτηματολόγιο
και άλλες διατάξεις» και ειδικότερα των παρ. 1, 7 και 8
του άρθρου 14, όπως αυτό τροποποιήθηκε με την παρ. 1
του άρθρου 26 του ν. 5076/2023 (Α’ 207).
2. Τις διατάξεις ν. 4821/2021 «Εκσυγχρονισμός του Ελληνικού Κτηματολογίου, νέες ψηφιακές υπηρεσίες και ενί-
σχυση της ψηφιακής διακυβέρνησης και άλλες διατάξεις»
και ειδικότερα του άρθρου 29 όπως τροποποιήθηκε με
τις παρ. 2 και 3 του άρθρου 26 του ν. 5076/2023 (Α’  207).
3. Την υπό στοιχεία 109 ΕΞ 2024/3.1.2024 κοινή απόφαση των Υπουργών Οικονομικών, Εργασίας και Κοινωνικής
Ασφάλισης, Περιβάλλοντος και Ενέργειας, Ψηφιακής Διακυβέρνησης, Επικρατείας και του Διοικητή της Ανεξάρτη-
της Αρχής Δημοσίων Εσόδων «Λειτουργία πλατφόρμας
«Ηλεκτρονικός Φάκελος Ακινήτου» για την διενέργεια
εμπραγμάτων δικαιοπραξιών επί ακινήτων -Αντικατάσταση της υπ’ αρ. 1617/9-3-2023 κοινής απόφασης των
Υπουργών Οικονομικών, Εργασίας και Κοινωνικών Υποθέσεων, Περιβάλλοντος και Ενέργειας, Ψηφιακής Διακυ-
βέρνησης, Επικρατείας και του Διοικητή της Ανεξάρτητης
Αρχής Δημοσίων Εσόδων «Πιλοτική Λειτουργία πλατφόρμας ’Ηλεκτρονικός Φάκελος Ακινήτου" για την διενέργεια
εμπραγμάτων δικαιοπραξιών επί ακινήτων.» (Β’2)
4. Την υπ’ αρ. 177/11/17.03.2022 απόφαση του ΔΣ του
Ν.Π.Δ.Δ. Ελληνικό Κτηματολόγιο «Ρύθμιση θεμάτων για
την ηλεκτρονική υποβολή αιτήσεων για την καταχώριση
εγγραπτέων πράξεων και την έκδοση πιστοποιητικών
στα Κτηματολογικά Γραφεία και στα Υποκαταστήματα
του ν.π.δ.δ. Ελληνικό Κτηματολόγιο» (Β’ 1550).
5. Την υπ’  αρ. 178/3/31.03.2022 απόφαση του ΔΣ
του Ν.Π.Δ.Δ. Ελληνικό Κτηματολόγιο «Τροποποίηση
της υπ’ αρ. 177/11/17.03.2022 απόφασης του ΔΣ του
Ν.Π.Δ.Δ. Ελληνικό Κτηματολόγιο «Ρύθμιση θεμάτων για
την ηλεκτρονική υποβολή αιτήσεων για την καταχώριση
εγγραπτέων πράξεων και την έκδοση πιστοποιητικών
στα Κτηματολογικά Γραφεία και στα Υποκαταστήματα
του ν.π.δ.δ. Ελληνικό Κτηματολόγιο» (Β’ 1550)» (Β’ 1602).
6. Την υπ’ αρ. 181/19/28.04.2022 απόφαση του ΔΣ
του Ν.Π.Δ.Δ. Ελληνικό Κτηματολόγιο «Τροποποίηση
της υπ’ αρ. 177/11/17.03.2022 απόφασης του ΔΣ του
ν.π.δ.δ. Ελληνικό Κτηματολόγιο «Ρύθμιση θεμάτων για
την ηλεκτρονική υποβολή αιτήσεων για την καταχώριση
εγγραπτέων πράξεων και την έκδοση πιστοποιητικών
στα Κτηματολογικά Γραφεία και στα Υποκαταστήματα
του ν.π.δ.δ. Ελληνικό Κτηματολόγιο» (Β’ 1550)» (Β’ 2127).
7. Την υπ’ αρ. 185/16/26.05.2022 απόφαση του ΔΣ του
Ν.Π.Δ.Δ. Ελληνικό Κτηματολόγιο: «Αναστολή της υποχρέωσης για την ηλεκτρονική υποβολή εγγραπτέων
πράξεων στα Κτηματολογικά Γραφεία και στα Υποκαταστήματα του  ν.π.δ.δ. “Ελληνικό Κτηματολόγιο”(υπ’ αρ.
177/11/17.03.2022, Β’ 1550, απόφαση του Δ.Σ., όπως έχει
τροποποιηθεί, Β’1602 και Β’2127)» (Β’ 2660).
8. Την υπ’ αρ. 202/20.10.2022 απόφαση του ΔΣ του
ν.π.δ.δ. Ελληνικό Κτηματολόγιο «Παράταση της αναστολής για την υποχρέωση ηλεκτρονικής υποβολής
εγγραπτέων πράξεων στα Κτηματολογικά Γραφεία και
στα Υποκαταστήματα του  ν.π.δ.δ. “Ελληνικό Κτηματολόγιο”» (Β’ 5577).
9. Την υπ’  αρ. 234/8.6.2023 απόφαση του ΔΣ του
Ν.Π.Δ.Δ. Ελληνικό Κτηματολόγιο «Παράταση της αναστολής για την υποχρέωση ηλεκτρονικής υποβολής εγ-
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 144/10.01.2024
γραπτέων πράξεων στα Κτηματολογικά Γραφεία και στα
Υποκαταστήματα του  ν.π.δ.δ. Ελληνικό Κτηματολόγιο.»
(Β’ 3963).
10. Την υπ’ αρ. 2401590/09.01.2024 εισήγηση της Γενικής Διευθύντριας.
11. Το γεγονός ότι από της διατάξεις της παρούσας
απόφασης δεν προκαλείται δαπάνη σε βάρος του κρατικού προϋπολογισμού, ούτε σε βάρος του προϋπολογι-
σμού του Νομικού Προσώπου Δημοσίου Δικαίου με την
επωνυμία Ελληνικό Κτηματολόγιο, αποφασίζει:
Άρθρο 1
Μετά το άρθρο 3 της υπ’ αρ. 177/11/17.03.2022 απόφασης του ΔΣ του Ν.Π.Δ.Δ. Ελληνικό Κτηματολόγιο «Ρύθ-
μιση θεμάτων για την ηλεκτρονική υποβολή αιτήσεων
για την καταχώριση εγγραπτέων πράξεων και την έκδοση πιστοποιητικών στα Κτηματολογικά Γραφεία και στα
Υποκαταστήματα του  ν.π.δ.δ. Ελληνικό Κτηματολόγιο»
(Β’ 1550), προστίθεται άρθρο 3 Α ως έξης:
«3 Α. Για κάθε υποβαλλόμενη μέσω της πλατφόρμας
του Ηλεκτρονικού Φακέλου Ακινήτου του άρθρου  29
ν. 4821/2021 πράξη, από την έναρξη παραγωγικής λειτουργίας αυτής δυνάμει της υπό στοιχεία 109 ΕΞ 2024/3.1.2024
κοινής απόφασης των Υπουργών Οικονομικών, Εργασίας
και Κοινωνικής Ασφάλισης, Περιβάλλοντος και Ενέργειας,
Ψηφιακής Διακυβέρνησης, Επικρατείας και του Διοικητή
της Ανεξάρτητης Αρχής Δημοσίων Εσόδων «Λειτουργία
πλατφόρμας «Ηλεκτρονικός Φάκελος Ακινήτου» για την
διενέργεια εμπραγμάτων δικαιοπραξιών επί ακινήτων Αντικατάσταση της υπ’ αρ. 1617/9-3-2023 κοινής απόφα-
σης των Υπουργών Οικονομικών, Εργασίας και Κοινωνικών
Υποθέσεων, Περιβάλλοντος και Ενέργειας, Ψηφιακής Διακυβέρνησης, Επικρατείας και του Διοικητή της Ανεξάρτητης
Αρχής Δημοσίων Εσόδων «Πιλοτική Λειτουργία πλατφόρμας “’Ηλεκτρονικός Φάκελος Ακινήτου" για την διενέργεια
εμπραγμάτων δικαιοπραξιών επί ακινήτων» (Β’2):
α) Οι εγγραπτέες συμβολαιογραφικές πράξεις, για τις
οποίες υποβάλλεται αίτηση καταχώρισης σύμφωνα με
το παρόν άρθρο, υποβάλλονται σε ψηφιακό αντίγραφο, σε αναγνώσιμη μορφή φορητού εγγράφου (.pdf),
και όχι ως σαρωμένα αρχεία, και φέρουν την ψηφιακή
υπογραφή του συμβολαιογράφου, χωρίς χειρόγραφες
παραπομπές.
β) καταργείται η υποχρέωση προσάρτησης αποσπάσματος κτηματολογικού διαγράμματος από τον αιτού-
ντα την καταχώριση εγγραπτέας πράξης στον ψηφιακό
φάκελο ακινήτου. Στην περίπτωση αυτή, το απόσπασμα
κτηματολογικού διαγράμματος προσαρτάται ψηφιακά
από την αρμόδια υπηρεσία του Φορέα «Ελληνικό Κτηματολόγιο», μετά από την καταβολή του σχετικού τέλους
από τον αιτούντα την καταχώριση, κατά την υποβολή
της αίτησης καταχώρισης.
γ) καταργείται η υποχρέωση συνυποβολής απλού αντιγράφου κυρωμένου αποσπάσματος κτηματολογικού δι-
αγράμματος της παρ 5. του άρθρου 14 του ν. 2664/1998,
καθώς και ηλεκτρονικού διαγράμματος της παρ. 1 του
άρθρου 40 του ν. 4409/2016.»
Άρθρο 2
Οιαδήποτε αναστολή της υπ’ αρ. 177/11/17.03.2022
απόφασης του ΔΣ του ν.π.δ.δ. Ελληνικό Κτηματολόγιο
(Β’ 1550), δεν επηρεάζει την ισχύ της διάταξης του άρθρου 1.
Η παρούσα ισχύει από την δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 9 Ιανουαρίου 2024
Ο Πρόεδρος
ΣΤΥΛΙΑΝΟΣ ΣΑΚΑΡΕΤΣΙΟΣ

[Source: 20240200144.pdf | Tokens: 15408]